

**До Синдикат на българските учители**

**с Председател Янка Такева**

**ПОЗДРАВИТЕЛЕН АДРЕС**

Уважаема г-жо Такева,

Приемете от името на Съюза на транспортните синдикати в България и лично от мое име най-сърдечни поздравления и искрени благопожелания по повод Деня на народните будители!

На този светъл празник изразяваме своята почит към създателите на нашата духовна култура. Днешният празник съхранява националното ни самочувствие и ни задължава да мислим за светла бъднина на нашата Родина! Благодарение на народните будители, българският народ е запазил вярата си в духовните ценности и в доброто. Днешните будители са многобройните просветни и културни дейци, и учителите на България.

За мен е чест да Ви поздравя с Деня на народните будители! Пожелавам Ви от сърце крепко здраве и професионални успехи. Запазете своята енергия и мотивация, която влагате в работата си!

Честит празник!

гр. София Екатерина Йорданова

дата: 01 ноември 2016г. Председател на СТСБ